recursal/SuperWikiNEXT-32B huggingface dataset:
பிராண்டன்பேர்க், ஜேர்மனியின் பதினாறு மாநிலங்களில் ஒன்றாகும். இது 29,478 சதுர கிலோமீட்டர் பரப்பளவில் நாட்டின் வடகிழக்கில் உள்ளது. மாநிலத்தின் மக்கள் தொகை 2.48 மில்லியன் ஆகும். இதன் தலைநகரம் மற்றும் பெரிய நகரம் போட்ஸ்டாம் ஆகும். முன்னாள் கிழக்கு ஜேர்மனி மற்றும் மேற்கு ஜேர்மனியை மீண்டும் இணைப்பதன் மூலம் 1990 ல் மீண்டும் உருவாக்கப்பட்டுள்ள கூட்டாட்சி மாநிலங்களில் பிரண்டென்பேர்க் ஒன்றாகும்.[1]

நிலவியல்
--------

பிராண்டன்பர்க் வடக்கில் மெக்லென்பர்க்-வோர்போம்மெர்ன், கிழக்கில் போலந்து, தெற்கில் உள்ள ஃப்ரீஸ்டாட் சாக்ஸன், மேற்கில் சாக்சனி-அன்ஹால்ட் மற்றும் வடமேற்கில் உள்ள லோயர் சாக்சனி ஆகியவற்றுடன் பிணைக்கப்பட்டுள்ளது.ஆடர் ஆறு கிழக்கு எல்லையின் ஒரு பகுதியை உருவாக்குகிறது, மேற்கு எல்லையின் ஒரு பகுதி எல்பே நதி. மாநிலத்தில் உள்ள முக்கிய ஆறுகள் ஸ்பிரீ மற்றும் ஹேவெல் ஆகும். தென்கிழக்கில், ஸ்ப்ரிவேல்ட் என்றழைக்கப்பட்ட ஒரு ஈரநிலப்பகுதி உள்ளது; இது லுசாடியாவின் வடக்குப் பகுதியாகும், அங்கு சேர்பஸ், ஸ்லாவிக் மக்கள், இன்னும் வசிக்கின்றனர்.[2]

### பாதுகாக்கப்பட்ட பகுதிகள்

பிராண்டன்பர்க் அதன் நன்கு பராமரிக்கப்படும் இயற்கை சூழல் மற்றும் 1990 களில் தொடங்கப்பட்ட அதன் லட்சிய இயற்கை பாதுகாப்பு கொள்கைகளுக்கு அறியப்படுகிறது. ஜேர்மனியின் மறு இணைப்பிற்குப் பிறகு 15 பெரிய பாதுகாக்கப்பட்ட பகுதிகளை நியமிக்கப்பட்டது. ஒவ்வொருவருக்கும் அரசு நிதியுதவி நிர்வாகம் மற்றும் ஒரு பூங்கா ரேஞ்சர் ஊழியர்கள், பார்வையாளர்கள் வழிகாட்டல் மற்றும் இயற்கையான பாதுகாப்பை உறுதி செய்வதற்காக வேலை செய்கின்றனர். மிகவும் பாதுகாக்கப்பட்ட பகுதிகளில் பார்வையாளர் மையங்கள் உள்ளன.

#### தேசிய பூங்காக்கள்

லோவர் ஓடர் பள்ளத்தாக்கு தேசிய பூங்கா (106 கிமீ²)

#### உயிர்க்கோளம் இருப்பு (Biosphere Reserve)

* ஸ்ப்ரிவல்ட் உயிர்க்கோளம் இருப்பு (474 கிமீ 2 அல்லது 183 சதுர மைல்)
* ஸ்கொர்ஃப்ஹெயைட்-ஷோரின் உயிர்க்கோளம் இருப்பு (1,291 கிமீ 2 அல்லது 498.46 சதுர மைல்)
* லேண்ட்ஸ்கேப் எல்பெ ஆறு-பிராண்டன்பர்க் உயிர்க்கோளம் இருப்பு (533 கிமீ 2 அல்லது 206 சதுர மைல்)
"இது ஒரு சுங்கான் அல்ல." *படிமங்களின் நம்பிக்கைத் துரோகம் (La trahison des images)* (1928–1929)
**படிமங்களின் நம்பிக்கைத் துரோகம்** என்பது, அடிமன வெளிப்பாட்டுவாத (Surrealist) ஓவியரான ரேனே மார்கிரிட் (René Magritte) என்பவரால் வரையப்பட்டது. இது, இவ்வோவியத்தில் எழுதப்பட்டுள்ள *இது சுங்கான் அல்ல* (Ceci n'est pas une pipe = this is not a pipe) என்னும் தொடருக்காகப் பெயர் பெற்றது. இது இப்பொழுது, லாஸ் ஏஞ்சலிசில் உள்ள கவுண்டி ஓவிய அருங்காட்சியகத்தில் உள்ளது. 

இந்த ஓவியத்தில், புகையிலைக் கடையின் விளம்பரத்தில் வருவதுபோல, ஒரு சுங்கான் வரையப்பட்டுள்ளது. இதற்குக் கீழே *இது சுங்கான் அல்ல* என்றும் எழுதப்பட்டுள்ளது. இது ஒரு முரண்பாடு போலத் தோன்றினாலும், இதுவே உண்மையாகும். இது சுங்கானின் ஒரு படிமம் மட்டுமே. மார்கிரிட் ஒருமுறை பின்வருமாறு கூறினார்: 

*இதற்குள் புகையிலையை இடுங்கள் பார்ப்போம், இது ஒரு சுங்கான் என்று இதிலே எழுதியிருப்பேனானால் நான் பொய் சொன்னவனாவேன்*.
பிரான்சிய இலக்கியத் திறனாய்வாளரும், தத்துவவியலாளருமான மைக்கேல் ஃபௌகல்ட் என்பார் இவ்வோவியம் மற்றும் அதனுடைய முரண்பாட்டைப் பற்றியும் *இது சுங்கான் அல்ல* (1973) என்னும் நூலில் எழுதியுள்ளார்.
அருட்திரு விக்டர் ஞானப்பிரகாசம் (பிறப்பு 21-11-1940), பாக்கித்தானில் உள்ள பலுச்சிசுத்தானத்தின் குவெட்டாவின் உரோமன் கத்தோலிக்க திருச்சபை அதிகாரத்துவத்தின் முதலாவது பிரதிநிதி ஆவார்.

ஆரம்ப வாழ்க்கை மற்றும் கல்வி
----------------------------

இலங்கைத் தமிழர் குடும்பத்தில் யாழ்ப்பாணத்தில் பிறந்தார். அவர் களுத்துறையில் அமலமரித்தியாகிகள் சபையில் தனது சமயத் துறை புதுப் பயிற்சியாளர் காலத்தை 1959 ஆண்டு நிறைவு செய்தார். பின்னர் கண்டியில் இலங்கை அன்னை குருமடத்தில் தத்துவம் மற்றும் இறையியல் படிப்புகளை பயின்றார் (1960–1966).

மதகுரு
------

1966 ஆம் ஆண்டு திசம்பர் திங்கள் 21 ஆம் நாள் ஞானப்பிரகாசம் அவர்கள் தமது மதகுருமாருக்கான உருதிமொழியை ஏற்றுக்கொண்டார். அவர் 1973 ஆம் ஆண்டில் இருந்து பாக்கித்தானில் உள்ள பலுச்சிசுத்தானத்தின் குவெட்டாவின் உரோமன் கத்தோலிக்க திருச்சபையின் மதகுருவாகவும், உரிப்பினராகவும் இருந்து வந்தார்.

மேற்கோள்கள்
-----------

1. ↑  "CatInfor.com". 2011-07-08 அன்று மூலம் பரணிடப்பட்டது. 2018-11-13 அன்று பார்க்கப்பட்டது.
2. ↑  Catholic hierarchy
3. ↑  "Oblate information". 2008-03-11 அன்று மூலம் பரணிடப்பட்டது. 2018-11-13 அன்று பார்க்கப்பட்டது.
**பிரணதி** (*Pranathi*) என்பவர் இந்திய திரைப்பட நடிகையாவார். இவர் மலையாள திரையுலகில் அறிமுகமானார். இவர் *கம்பீரம்* (2004) படத்தில் நடித்ததற்காக விமர்சன ரீதியான பாராட்டைப் பெற்றார், பின்னர் இவர் தமிழ், கன்னடம், மலையாள படங்களிலும் தோன்றினார்.

தனிப்பட்ட வாழ்க்கை
------------------

பிராணதி மலையாள நடிகர் ஜோஸ் மற்றும் ரத்னபிரபா ஆகியோருக்கு 1987 ஏப்ரல் 19 அன்று பிறந்தார். இவர் 2011 செப்டம்பரில் டாக்டர் சிவராஜனை மணந்தார்

தொழில்
------

இவர் ஜெயராஜின் மலையாள வெற்றித் திரைப்படமான *4 தி பீப்பிள்* (2004) படத்தில் பிரணதி பரத்துடன் இணைந்து அறிமுகமானார். 2005 ஆம் ஆண்டில், நடிகர் ஜெய் ஆகாசுடன் *குருதேவா* மற்றும் *காற்றுள்ளவரை* படங்களைத் தயாரிக்கும் போது, இந்த ஜோடி ஊர்சுற்றியதாக தகவல்கள் வெளியாயின.  2005 ஆம் ஆண்டு, இவருக்கு மிகச் சிறந்த ஆண்டாக அமைந்தது. அந்த ஆண்டு இவர் *சந்தோஷா* என்ற கன்னட திரைப்படத்திலும், சத்யராஜ் நடித்த *வணக்கம் தலைவாவிலும்* தோன்றினார். 

மேலதிக படவாய்ப்புகளைப் பெற இயலாமல் போனதால் இவர் விரைவில் திரைத்துறையிலிருந்து விலகினார்.

திரைப்படவியல்
-------------

| ஆண்டு | படம் | பாத்திரம் | மொழி | குறிப்புகள் |
| --- | --- | --- | --- | --- |
| 2004 | *4 தி பீப்பிள்* | டீனா | மலையாளம் |  |
| 2004 | *கம்பீரம்* | சரோஜா | தமிழ் |  |
| 2005 | *குருதேவா* | தேவா | தமிழ் |  |
| 2005 | *சந்தோஷா* | ரம்யா | கன்னடம் |  |
| 2005 | *காற்றுள்ளவரை* | நர்மதா | தமிழ் |  |
| 2005 | *வணக்கம் தலைவா* | ரம்யா | தமிழ் |  |
| 2006 | *சாரதா சரதகா* | ஸ்ரீ / மாயா | தெலுங்கு |  |

குறிப்புகள்
-----------

1. ↑
2. ↑
3. ↑
4. ↑
5. ↑
**என். மனோகரன்** (*N. Manoharan*, வயது 57) காஞ்சிபுரம் மாவட்டம் புத்தேரி கிராமத்தைச் சேர்ந்த இவர் அரக்கோணம் தாலுகா மேலபுலம் அரசு மேல்நிலைப்பள்ளியின் தலைமை ஆசிரியராவார். கண் பார்வையற்ற தமிழகத்தி்ன் முதல் தலைமை ஆசிரியர் இவரே.

கல்வி
-----

5 வயதில் கண் பார்வையை இழந்த அவர் 8வது வயதில் பூந்தமல்லி அரசு பார்வையற்றறோர் பள்ளியில் சேர்ந்து 11ம் வகுப்பு வரை படித்தார். பின்னர் சென்னை கிறிஸ்தவ கல்லூரியில் புதுமுக வகுப்பு, பி.ஏ. ஆங்கிலம் மற்றும் எம்.ஏ. ஆங்கிலம் படித்தார். இதையடுத்து ராயப்பேட்டை மெஸ்டன் கல்வியியல் கல்லூரியில் பி.எட். பட்டமும், அஞ்சல்வழி கல்வி மூலமாக எம்.எட் மற்றும் எம்.பில் பட்டங்களும் பெற்றார்.

ஆசிரியப் பணியில்
----------------

1984ம் ஆண்டு அவருக்கு முதுகலை ஆசிரியராக பணி நியமனம் வழங்கப்பட்டது. டிசம்பர் 3 1984 சேலம் மாவட்டம் மேட்டூர் அணை அரசு மேல்நிலைப்பள்ளியில் முதுகலை ஆங்கில ஆசிரியராக சேர்ந்து 4 ஆண்டுகள் பணியாற்றினார். பின்பு திருவண்ணாமலை மாவட்டம் வெம்பாக்கத்தில் உள்ள பள்ளியில் 18 ஆண்டுகளும், காஞ்சிபுரம் மாவட்டம் அய்யங்கார்குளம் அரசு மேல்நிலைப்பள்ளியில் 5 ஆண்டுகளும் பணியாற்றினார். பின்னர் அதே பள்ளியில் உதவி தலைமை ஆசிரியராக பதவி உயர்வு பெற்றார். தற்போது அரக்கோணம் தாலுகா மேலபுலம் அரசு மேல்நிலைப்பள்ளியின் தலைமை ஆசிரியராக பதவியேற்றுள்ளார்.

தமிழகத்தி்ன் கண் பார்வையற்ற முதல் தலைமை
---------------------------------------

கண் பார்வையற்ற தமிழகத்தி்ன் முதல் தலைமை ஆசிரியர் இவராவார்

உசாத்துணை
---------

* குறை தடையல்ல: தமிழகத்தின் முதல் பார்வையற்ற தலைமை ஆசிரியர் நிரூபணம்
* Manoharan first visually-challenged HM in TN
[*தொடர்பிழந்த இணைப்பு*]
* Manoharan first visually-challenged HM in TN
[*தொடர்பிழந்த இணைப்பு*]
**செவன்த் சன்** (ஆங்கில மொழி: *Seventh Son*) (ஏழாவது மகன்) இது 2015ஆம் ஆண்டில் திரைக்கு வரவிருக்கும் அமெரிக்க நாட்டு திரைப்படம் ஆகும். இந்த திரைப்படம் ஜோசெப் டெலானே என்பவற்றின் 'தி ஸ்பூக்'ஸ் அப்ரன்டைஸ்' என்னும் நாவலை தழுவி, செர்ஜி போட்ரோவ் என்பவர் இயக்கியுள்ளார். இந்த திரைப்படத்தில் ஜெப் பிரிட்ஜஸ், பென் பார்னெஸ், அலிசியா விகண்டேர், கிட் ஹாரிங்டோன், ஒலிவியா வில்லியம்ஸ், ஜூலியானா மூரே உள்ளிட்ட பலர் நடித்துள்ளார்கள். இந்த திரைப்படத்திற்கு மார்கோ பெல்ற்றமி என்பவர் இசை அமைத்துள்ளார். இந்த திரைப்படத்தை யுனிவர்சல் ஸ்டுடியோஸ் என்ற நிறுவனம் விநியோகம் செய்கின்றது.

நடிகர்கள்
---------

* ஜெப் பிரிட்ஜஸ் - க்ரிகோரி
* பென் பார்னெஸ் - தாமஸ்
* அலிசியா விகண்டேர்
* கிட் ஹாரிங்டோன்
* ஒலிவியா வில்லியம்ஸ்
* ஜூலியானா மூரே

நடிகர்களின் பங்களிப்பு
----------------------

க்ரிகோரியாக நடித்துள்ள ஜெப் பிரிட்ஜஸ் மற்றும் தாமஸ் ஆக நடித்திருக்கும் பென் பார்னெஸ் ஆகியோர் அவர்களது கதாபாத்திரங்களுக்கு கச்சிதமாக பொருந்தியுள்ளனர். பிற நடிகர்கள் அவர்களது வேலையை சரியாக செய்துள்ளனர்.

படத்தின் சிறப்பு
----------------

பழங்காலத்தில் நடைபெறும் கதையாக உருவாகியுள்ள இபபடத்தில் ஆடை அலங்காரம், படப்பிடிப்பு தளங்கள், 3 டி எபெக்ட், மாயாஜால காட்சிகள் ஆகியவை மிகவும் அழகாக வடிவமைக்கப்பட்டுள்ளது. காட்சி அமைப்பிற்கு ஏற்றபடி சவுண்ட் டிசைன் செய்யப்பட்டுள்ளது

மேற்கோள்கள்
-----------

1. ↑  "Seventh Son (2015)". *Box Office Mojo*. December 21, 2014 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *Seventh Son*
**விக்கிரம சிங்கையாரியன்** யாழ்ப்பாணத்தை ஆட்சி செய்த ஆரியச் சக்கரவர்த்திகள் வம்சத்தைச் சேர்ந்த ஒரு அரசனாவான். இவ் வம்சத்தின் நான்காவது அரசனான இவன் கி.பி 1292 ஆம் ஆண்டிலிருந்து 1302 ஆம் ஆண்டு வரை ஆட்சி செய்தான்.

இவன் காலம் உள்நாட்டுக் குழப்பங்கள் மிகுந்த காலமாக இருந்தது. அக்காலத்தில் யாழ்ப்பாணத்தில் வாழ்ந்த புத்த சமயத்தவரான சிங்களவருக்கும், இந்துத் தமிழருக்கும் கலகம் மூண்டது. இரண்டு தமிழர் சிங்களவரால் கொல்லப்பட்டதைத் தொடர்ந்து சிங்களவர் தலைவனுக்கும் வேறு 17 பேருக்கும் விக்கிரம சிங்கையாரியன் மரண தண்டனை விதித்ததாகவும் மேலும் பலரைச் சிறையில் அடைத்ததாகவும் யாழ்ப்பாண வைபவமாலை மூலம் அறியக் கிடைக்கின்றது. இதனால் பெருமளவு சிங்கள மக்கள் யாழ்ப்பாணத்தை விட்டு நீங்கினர். எனினும் விக்கிரம சிங்கையாரியன் இறக்கும் வரை அவனுக்குச் சிங்களவர்களால் தொல்லைகள் இருந்தே வந்தன. 

விக்கிரம சிங்கையாரியனைத் தொடர்ந்து அவனது மகன், வரோதய சிங்கையாரியன் யாழ்ப்பாண அரசனாக முடி சூட்டிக் கொண்டான்.

வெளியிணைப்புக்கள்
-----------------

* யாழ்ப்பாண வைபவமாலை பரணிடப்பட்டது 2007-09-30 at the வந்தவழி இயந்திரம் நூலகம் இணையத் தளத்திலிருந்து.
விக்கிரமன் என்னும் பெயர் கொண்ட அரசர்களில் இந்த **விக்கிரமன்** பெருங்கதை இலக்கியத்தில் வருகிறான். 

சேடகன் என்னும் மன்னனுக்குப் பத்து ஆண்மக்கள். அவர்களில் இளையவன் இந்த விக்கிரமன். மகள் மிருகாபதி. எனவே மிருகாபதியின் அண்ணன். சேடகன் காட்டுக்குச் சென்று தவம் மேற்கொண்டபோது தலைநகர் வைசாலியில் இருந்துகொண்டு சேதி நாட்டை விக்கிரமன் ஆண்டுவந்தான். அரசியலில் சலிப்பு தோன்றவே தன் தந்ததையைப் போலவே தவம் மேற்கொள்ள விரும்பினான். விக்கிரமனுக்குக் குழந்தைப் பேறு இல்லை. எனவே தவம் செய்துகொண்டிருந்த தன் தந்தையிடம் சென்று தன் விருப்பத்தைத் தெரிவித்துக்கொண்டிருந்தான். அப்போது அங்கு வந்த உதயணனைக் கண்டு, தன் தங்கை மகன் எனத் தெரிந்துகொண்டு, அவனை அவனது தாயிடமும், வளர்த்த பிரமசுந்தர முனிவரிடமும் வேண்டிப் பெற்று, தன் நாட்டுக்கு அழைத்துவந்து அரசாட்சியை ஒப்படைத்துவிட்டுத் தந்தையிடம் சென்று அவரைப் போலவே தானும் தவம் மேற்கொண்டான்.

அடிக்குறிப்பு
-------------

1. ↑   கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.
வடக்கு மாகாணசபையின் ஒரு திணைக்களமாகக் காணப்படுகின்றது. வடக்கு கிழக்கு மாகாண சபையிலுருந்து பிரிந்து 01.01.2007 ம் திகதி தொடக்கம் செயற்பட்டு வரும் வட மாகாண சபையின் விவசாய அமைச்சின் கீழ் இது காணப்படுகின்றது. இதன் செயற்படு பரப்பு வட மாகாண எல்லையாகும். இதன் தற்போதய பணிப்பாளராக திரு.கே.சுப்பிரமணியம் அவர்கள் வட மாகாண சபை உருவாக்கப்பட்ட காலம் தொடக்கம் பணியாற்றிவருகின்றார்.

உப அலுவலகங்கள்
--------------

இவ் திணைக்களமானது மாவட்ட மட்டத்தில் ஒவ்வொரு உப அலுவலகத்தை கொண்டு காணப்படுகின்றது. இவ் உப அலுவலகங்கள் பிரதி விவசாயப் பணிப்பாளர்(விரி)அலுவலகம் என்று அழைக்கப்படுகின்றன. இவற்றுக்குப் பொறுப்பாக பிரதி விவசாயப் பணிப்பாளர்கள் காணப்படுவார்கள். இவர்களினால் மாவட்டத்தின் விரிவாக்கச் செயற்பாடுகள் மேற்கொள்ளப்படும். இவ் உப அலுவலகங்களில் உதவி விவசாயப் பணிப்பாளர்கள், விவசாய உத்தியோகத்தர்கள், பாட விதான உத்தியோகத்தர்கள், விவசாயப் போதனாசிரயர்கள் மற்றும் நிர்வாகங்களினை மேற்கொள்ளும் இணைந்த சேவையினை கொண்ட உத்தியோகத்தர்ளும் தொழிலாளிகளும் காணப்படுகின்றனர்.

பிரதி விவசாயப் பணிப்பாளர்கள்
----------------------------

* யாழ்ப்பாணம் - திரு.எஸ்.சிவகுமார்.
* கிளிநொச்சி - திருமதி.எஸ்.ஆனந்தராஜா.
* முல்லைத்தீவு - திரு.கே.சிவபாதசுந்தரம்.
* மன்னார் - திரு.எம்.ஜெகநாதன்.
* வவுனியா - திருமதி.ஜெ.ஜெகநாதன்.

பிரதி விவசாயப் பணிப்பாளர் அலுவலகத்தின் கீழ் காணப்படும் அலுவலகங்கள்
------------------------------------------------------------------

**வவுனியா**  

வவுனியா பிரதி விவசாயப் பணிப்பாளர் அலுவலகத்தின் கீழ் இரண்டு தொழிற்பாட்டு அலுவலகங்கள் இயங்கின்றன.  

01. அரச விதை உற்பத்திப் பண்ணை.(தாண்டிக்குளம்)  

02. மாவட்ட விவசாயப் பயிற்சி நிலையம் (எல்லப்பர்மருதங்குளம்)  

இவற்றுடன் மாவட்ட விரிவாக்க அலுவலகமும் இணைந்ததாக வவுனியா மாவட்ட விவசாய செயற்பாட்டை மேற்கொண்டுவருகின்றன.  

**மன்னார்**  

மன்னார் மாவட்டத்தில் விவசாயப் பயிற்சி நிலையம்(ஆட்காட்டி வெளி) மாத்திரம் காணப்படுகின்றது. அத்துடன் விதை உற்பத்திப் பண்ணைக்காக வெள்ளாங்குளம் எனுமிடத்தில் பண்ணை ஆரம்பிக்கப்பட்டு வருகின்றனர்.   

**யாழ்ப்பாணம்**  

யாழ்ப்பாணத்தில் திருநெல்வேலி எனுமிடத்தில் விவசாயப் பயிற்சி நிலையத்துடன் இணைந்ததாக விவசாய விரிவாக்க நிலையம் காணப்படுகின்றது. அத்துடன் யாழ்ப்பாண விவசாயச் செயற்பாட்டுக்கு மிகவும் சிறப்புடன் சேவையாற்றி வருகின்றனர்.  

**கிளிநொச்சி**  

கிளிநொச்சி மாவட்டதில் விவசாயப் விரிவாக்க நிலையம் மாத்திரம் காணப்படுகின்றது.எனினும் ஏனைய கட்டமைப்புங்களும் உருவாக்க முயற்சிகள் இடம்பெறுகின்றது.  

**முல்லைத்தீவு**  

முல்லைத்தீவு மாவட்டத்தில் விவசாயப் பயிற்சி நிலையம் ஒட்டிசுட்டான் பிரதேசத்தில் ஆரம்பிக்கப்பட்டுள்ளது. விவசாய விரிவாக்க நிலையம் முல்லைத்தீவு நகர் பகுதியில் அமைந்திருக்கின்றது,

செயற்பாடுகள்
------------

நிர்வாக ரீதியான செயற்பாடுகளை தலைமையலுவலகம் செயற்படுத்துவதுடன் உப அலுவலகங்களின் செயற்பாடுகளை நேரடியாகவும் நெறிப்படுத்துகின்றது. அத்துடன் ஏனைய நிறுவனங்களுடன் இணைந்து வட மாகாண விவசாய செயற்பாட்டுக்கு பேருதவி புரிகின்றது.
விக்கிப்பீடியாவின் சகோதரத்திட்டத்திற்கு நேரடியாகச் செல்வதற்கு, ta.wiktionary.org பார்க்க.

**விக்சனரி** (*Wiktionary*) என்பது சொற்களுக்கான பொருள், அவற்றின் மூலம், உச்சரிப்பு முதலியவற்றை உள்ளடக்கிய, கட்டற்ற **பன்மொழி அகரமுதலி** ஒன்றைக் கூட்டு முயற்சியில் உருவாக்கும் ஒரு திட்டமாகும். இத்திட்டம் விக்கிமீடியா நிறுவனத்தினால் வழிநடத்தப்படுகிறது. வணிக நோக்கற்ற இந்த அகரமுதலியை இலவசமாக எவரும் பயன்படுத்திக் கொள்ள முடியும்; பங்கேற்கவும் முடியும்.

விக்கிப்பீடியாவைப் போன்றே விக்சனரிகளும் பல மொழிகளில் உருவாக்கப்பட்டுள்ளன. விக்சனரியில் சொற்களுக்குப் பொருள் தவிர விளக்கம், பயன்பாடு, சொற்பிறப்பியல், இணை சொற்கள், சொல்வளம் ஆகியவையும் தர வாய்ப்புள்ளது. ஒரு மொழியில் உருவாக்கப்படும் விக்சனரியில் அம்மொழி தவிர, பிற மொழிச் சொற்களும் இடம்பெறலாம்.

விக்சனரி வரலாறு
---------------

இணையத்தில் விக்சனரியின் தோற்றம் 2002 டிசம்பர் 12 ஆம் திகதி உருவாக்கம் பெற்றது. அதனைத் தொடர்ந்து ஆங்கிலம் அல்லாத முதல் மொழி விக்சனரியாக 2004 மார்ச்சு 28 ஆம் திகதி பிரஞ்சு மற்றும் பொலிசு மொழி அகரமுதலிகள் தோற்றப்பெற்றன. அதனைத் தொடர்ந்தே ஏனைய மொழிகளிலும் விக்சனரிகள் தோற்றம் பெறத்தொடங்கின.

விக்சனரி தோற்றம் பெற்ற காலகட்டத்தில் அதன் இணைய முகவரியாக (wiktionary.wikipedia.org) என்றே 2004 மே 1 ஆம் திகதி வரை இருந்தது. தற்போது விக்சனரியின் இணைய முகவரியாக (www.wiktionary.org)  என்றுள்ளது.

தமிழ் விக்சனரி வரலாறு
---------------------

*முதன்மைக் கட்டுரை: தமிழ் விக்சனரி*

மேற்கோள்கள்
-----------

1. ↑  Alexa rank
2. ↑  விக்சனரியின் தற்போதைய இணைய முகவரி www.wiktionary.org.

வெளி இணைப்புகள்
---------------

* விக்சனரி இணையத்தளம்
* தமிழ் விக்சனரி இணையத்தளம்
சாந்தினி சவுக்கில் சுவாமி சிரதானந்தின் சிலையுடன் தில்லி நகர அரங்கம்
**தில்லி நகர அரங்கம்** *(Delhi Town Hall)* பழைய தில்லியிலுள்ள சாந்தினி சவுக்கில் அமைந்துள்ள ஒரு மைல்கல் கட்டிடமாகும். 1866 ஆம் ஆண்டு பிரித்தானிய ஆட்சிக்காலம் முதல் 2009 ஆம் ஆண்டின் பிற்பகுதி வரை தில்லி மாநகராட்சி ஆணையத்தின் இருப்பிடமாக இக்கட்டிடம் இருந்தது. 2010 ஆம் ஆண்டு மத்திய தில்லியின் மின்டோ சாலையில் உள்ள புதிய மாநகராட்சி ஆணைய சிவிக் மையத்திற்கு இந்த அலுவலகங்கள் முறையாக மாற்றப்பட்டன.

வரலாறு
------

நகர அரங்க கட்டிடத்தின் கட்டுமானம் 1860 ஆம் ஆண்டில் தொடங்கி 1863 ஆம் ஆண்டில் நிறைவடைந்தது. மஞ்சள் வர்ணம் பூசப்பட்ட செங்கல் மற்றும் கல் மற்றும் செதுக்கப்பட்ட வெள்ளை கற்களால் நேர்த்தியாகக் கட்டப்பட்டுள்ளது. தொடக்கத்தில் இது லாரன்சு நிறுவனம் என்று அழைக்கப்பட்டது. தில்லி உயர் கல்வியியல் கல்லூரி இங்கிருந்து இயங்கியது. 1866 ஆம் ஆண்டு நகராட்சி 135,457 டாலர் (1,900 அமெரிக்க டாலர்) தொகையைக் கொடுத்து கட்டிடத்தை வாங்கியது. அரசாங்க அலுவலகங்களைத் தவிர, இந்த கட்டிடத்தில் ஒரு நூலகம் மற்றும் ஒரு ஐரோப்பிய சங்கமும் இருந்தன.

முதலில் விக்டோரியா மகாராணியின் வெண்கல சிலை மண்டபத்தின் முன்னால் நின்றது. 1947 ஆம் ஆண்டில் சுதந்திரம் அடைந்த பின்னர், அதற்கு பதிலாக ஆர்யா சமாஜத்தின் தலைவர் சுவாமி சிரதானந்தின் சிலை மாற்றப்பட்டது. அசல் சிலை இப்போது தில்லி கலைக் கல்லூரி வளாகத்தில் வைக்கப்பட்டுள்ளது.

ஒரு காலத்தில் இங்கு நின்று கொண்டிருந்த கடிகார கோபுரத்திற்குப் பின்னர் இந்த இடம் அதிகாரப்பூர்வமாக காந்தகர் என்று அழைக்கப்படுகிறது.

மேற்கோள்கள்
-----------

1. ↑  "Delhi gets its tallest building — Civic Centre". *Indian Express*. 2010-04-23. 2013-09-23 அன்று பார்க்கப்பட்டது.
2. 1 2  Gaynor Barton and Laurraine Malone. *Old Delhi 10 Easy Walks*. Rupa Publications. பக். 97. பன்னாட்டுத் தரப்புத்தக எண்:978-8171670994. .
3. ↑  "Delhi's hall and arch of fame". *The Hindu*. 28 October 2002. 2003-07-01 அன்று மூலம் பரணிடப்பட்டது. 2013-12-12 அன்று பார்க்கப்பட்டது.

மேலும் படிக்க
-------------

* Morris, Jan, with Simon Winchester. *Stones of Empire: The Buildings of the Raj*. Oxford: Oxford University Press, 2005.
* Smith, R. V. (11 September 2006). "City Chronicles : Good old colonial halls of the Raj". *The Hindu*. 2013-12-16 அன்று மூலம் பரணிடப்பட்டது. 2013-12-13 அன்று பார்க்கப்பட்டது.

புற இணைப்புகள்
--------------

* பொதுவகத்தில் தில்லி நகர அரங்கம் தொடர்பாக ஊடகக் கோப்புகள் உள்ளன.
சோழவந்தான் அருகே முள்வேலியில்
**பிரண்டை** அல்லது **வச்சிரவல்லி** (*Cissus quadrangularis*) மருத்துவப் பயன்பாடுடைய தாவரமாகும். இக் கொடித் தாவரம் பற்றைக் காடுகள், வேலிகளில் வளர்கிறது. முழுக்கொடியும் மருத்துவப் பயன்பாடுடையதாகும். பிரண்டையில் ஓலைப் பிரண்டை, உருட் பிரண்டை, இனிப்புப் பிரண்டை, புளிப்புப் பிரண்டை, முப்பிரண்டை எனப் பல வகைகள் உண்டு. பிரண்டையானது எலும்புகளை பலப்படுத்தும் மருந்தாகவும், ரத்த மூலத்துக்கான மருந்தாகவும், வாயு பிடிப்பு, கைகால் குடைச்சலுக்கான மருந்தாகவும் பயன்படுகிறது.[]

பிரண்டைச் செடி
--------------

நீர்ப்பற்றான இதன் தண்டு (கொடி) நான்கு பக்க விளிம்பு கொண்டது. பூக்கள் வெள்ளை நிறமானவை; பழம் கறுப்பு நிறமானதாகும்.

வளரும் தன்மை
------------

பொதுவாக இது வெப்பமான இடங்களில் வளர்கிறது. கொடிவகையைச் சார்ந்தது. இந்தியாவிலும், இலங்கையிலும் அதிகமாகக் காணப்படுகிறது. சதைப்பற்றான நாற்கோண வடிவத்தண்டுகளையுடைய ஏறு கொடி, பற்றுக்கம்பிகளும் மடலான இலைகளும் கொண்டிருக்கும் சாறு உடலில் பட்டால் நமச்சல் ஏற்படும் சிவப்பு நிற உருண்டையான சிறியசதைக் கனியுடையது விதை. கொடி மூலம் இனப்பெருக்கம் செய்யப்படுகிறது, இதில் ஆண் பிரண்டை, பெண் பிரண்டை எனஇரு வகைப்படும். பெண் பிரண்டையின்கணு 1 முதல் 1 1\2 அங்குலமும் ஆண்பிரண்டையின் கணுவு 2 முதல் 3 அங்குலமும் இருக்கும். இலைகள் முக்கோண வடிவில் முள் இல்லாமல் பெரிதாக இருக்கும், காரத்தன்மையும். எரிப்புக் குணமும், மைக்ககும் இயல்பும்உடையது.

பிரண்டையின் பயன்பாடு
--------------------

* பிரண்டையைக் கொண்டு சட்டினி மற்றும் வடகம் செய்யலாம்.
* இந்துக்களின் மரண நல்லடக்கங்களில் புதைக்குழியின் மேல்,

" கண்ணிப்பிள்ளைச்செடிகள் சிலவற்றோடு பிரண்டைக்கொடியின் சில துண்டுகளும் "நட்டு வைப்பது மரபாகத் தொடர்ந்து வருகிறது.

உசாத்துணை
---------

1. ↑  டாக்டர் வி. விக்ரம் குமார் (16 சூன் 2018). "வைரம் பாயச் செய்யும் பிரண்டை". *கட்டுரை*. தி இந்து தமிழ். 18 சூன் 2018 அன்று பார்க்கப்பட்டது.

* *மூலிகைகள் - ஓர் அறிமுகம்* - சித்தமருத்துவ கலாநிதி சே. சிவசண்முகராஜா
ஒரேகான் காட்டில் ஒரு செவிலியர் மரம்.
**செவிலி மரம்** (*Nurse tree*) என்பது வேகமாக வளரும் பெரிய மரம் ஆகும். இது சிறிய, மெதுவாக வளரும் மரம் அல்லது தாவரங்களுக்கு அடைக்கலம் தருகிறது. செவிலி மரம் நிழல், காற்றிலிருந்து பாதுகாப்பான தங்குமிடம் அல்லது சிறிய சிறிய தாவரங்களை உண்ணும் விலங்குகளிடமிருந்து பாதுகாப்பை வழங்குகிறது.

எடுத்துக்காட்டாக, நோர்வே ஸ்ப்ரூஸ் (*பைசியா அபீசு*) மற்றும் லார்ச் (*லாரிக்சு*) ஆகியவை வன்மரங்களுக்கு செவிலியராக செயல்பட முடியும். சோனோரன் பாலைவனத்தில், பாலோ வெர்டே, அயர்ன்வுட் அல்லது மெசுகைட் மரங்கள் இளம் பெரிய சப்பாத்தி கள்ளிக்குச் செவிலி மரங்களாகச் செயல்படுகின்றன. பெரிய சப்பாத்திக் கள்ளி பாலைவனத்தில் வளரும்போது, சூரிய வெப்பத்தினை தாங்கும் தகவமைப்பினைப் பெற்றுவிடுகிறது. பழைய மரம் அழிந்து விடுகிறது. சப்பாத்தி கள்ளி தனியாகக் காணப்படும். இதனால் நாம் பாலைவனத்தில் பெரிய சப்பாத்திக் கள்ளி தனியாகக் காணப்படுவதைக் காணலாம். பெரிய சப்பாத்தி கள்ளி பெரிதாக வளரும்போது, அதன் செவிலி மரத்துடன் வளங்களுக்காகப் போட்டியிடலாம். இதனால் மரணத்தை விரைவுபடுத்துகிறது. இதன் விளைவாக, இளம் சப்பாத்தி கள்ளியே பெரும்பாலும் செவிலி மரங்களுக்கு அருகில் காணப்படுகின்றன, ஆனால் பழைய சப்பாத்திக் கள்ளிகள் தனித்துக் காணப்படும்.

மேற்கோள்கள்
-----------

1. ↑  Northern Ireland, Planning Service Website. A Design Guide for Rural Northern Ireland. Appendix 3: Tree Species.
2. ↑  National Park Service. How Saguaros Grow.

* John Vandermeer. Saguaros and Nurse Trees: A New Hypothesis to Account for Population Fluctuations. The Southwestern Naturalist, Vol. 25, No. 3 (Nov. 14, 1980), pp. 357–360. எஆசு:10.2307/3670691
**விக்டர் டாட்செங்கோ** ஒரு உருசிய எழுத்தாளரும், சேவ்லி கோவர்கோவ் முக்கிய கதாபாத்திரமாக வரும் தொடர்ச்சியான அதிரடி / சாகச நாவல்களின் ஆசிரியரும் ஆவார். டாட்செங்கோ பெரும்பாலான ஆண்டுகளில் சிறந்த விற்பனையாளர் பட்டியல்களில் இவர் அடிக்கடி இடம் பெற்றுள்ளார். 1990 களில் உருசியாவில் அதிகம் விற்பனையான நூல் ஆசிரியர்களில் ஒருவராக இருந்தார்.   *சோவியத் யூனியனுக்குப் பிந்தைய ரஷ்யாவில்* 2007 இன் *இலக்கியம், வரலாறு மற்றும் அடையாளத்தின்படி*, 1990 களின் டாட்செங்கோவின் சாகச நாவல்கள் சலிப்பையூட்டும் தேசபக்தி மற்றும் மேற்கத்திய எதிர்ப்பு கருப்பொருள்களைக் கொண்டிருந்தன.  இவர் அலெக்ஸாண்ட்ரா மரினாவுடன் இணைந்து படைத்த "2007 இன் இலக்கிய ரஷ்யா: ஒரு வழிகாட்டி" ரஷ்யாவின் திகிலூட்டும் நாவல் வகையின் முன்னோடியாக இருந்தது.

மேற்கோள்கள்
-----------

1. ↑  Marsh, Rosalind; Rosalind J. Marsh (2007). *Literature, history and identity in post-Soviet Russia, 1991-2006*. Peter Lang. பக். 83. பன்னாட்டுத் தரப்புத்தக எண்:978-3-03911-069-8.. பார்த்த நாள்: 30 May 2011.
2. ↑  Barker, Adele Marie (1999). *Consuming Russia: popular culture, sex, and society since Gorbachev*. Duke University Press. பன்னாட்டுத் தரப்புத்தக எண்:978-0-8223-2313-6.. பார்த்த நாள்: 30 May 2011.
3. ↑  Barker (2007), p. 493.
4. ↑  Bartlett, Rosamund; Anna Benn. *Literary Russia: a guide*. Overlook Duckworth. பக். xii. பன்னாட்டுத் தரப்புத்தக எண்:978-0-7156-3622-0.
**செவன்** (Seven) 1995 ஆம் ஆண்டு வெளிவந்த ஒரு கொடூர பாணியில் அமைந்த, நவீன இருண்ட வகை (Neo-noir) சார்ந்த அமெரிக்க திகில் திரைப்படம் ஆகும். இப்படமானது அன்ட்ரு வால்கர் என்பவரால் எழுதப்பட்டு, டேவிட் பிஞ்சர் என்பவரால் இயக்கப்பட்டு, நியூ லைன் சினிமா நிறுவனத்தால் வெளியிடப்பட்டது. இதில் ஆஸ்கார் விருது பெற்ற நடிகர் மார்கன் ஃப்ரீமேன், பலமுறை ஆஸ்கார் விருதுக்கு பரிந்துரைக்கபட்ட நடிகர் பிராட் பிட் மற்றும் பல நடிகர்கள் நடித்துள்ளனர்.

இத்திரைப்படம் செப்டம்பர் 22, 1995 அன்று அமெரிக்காவில் வெளியிடப்பட்டது. பாக்ஸ் ஆபிஸில் $ 327 மில்லியன் வசூலித்தது சர்வதேச அளவில், இத்திரைப்படம் வணிக ரீதியாக வெற்றி பெற்றது. பெரும்பாலான விமர்சகர்களிடமிருந்து மிகவும் நல்ல விமர்சனங்களைப் பெற்றது.

#### கதை

புதிதாக இடமாற்றம் பெற்ற கொலைகளை துப்பறியும் போலீஸ் அதிகாரி டேவிட் மில்ஸ் (பிராட் பிட்), அனுபவம் வாய்ந்த,விரைவில் ஓய்வு பெற உள்ள மூத்த அதிகாரி வில்லியம் சொமேர்செட் (மார்கன் ஃப்ரீமேன்)இருவரும் சேர்ந்து ஒரு தொடர் கொலைகாரனை கண்டுபிடிக்கும் வழக்கில் சேர்ந்து செயற்படுகிறார்கள்.இக்கொலைகாரன் பெருந்தீனி, பேராசை, சோம்பல், கடுங்கோபம், தற்பெருமை, காமம், பொறாமை போன்ற எழு கொடிய பாவங்களை செய்பவர்களை மிகக் கொடூரமான முறையில் கொலை செய்கிறான். இறுதியில் கொலைகாரனுக்கும் போலிஸ் அதிகாரிகளுக்கும் என்ன நடந்தது என்பது கதையின் முடிவு
**மார்லன் அபெலா** (*Marlon Abela*, பிறப்பு 1975) ஒரு லெபனானில் பிறந்த பிரித்தானியராவார். இவர் உணவக முனவர், தொழிலதிபர் மற்றும் கட்டுரையாளர் ஆவார். இவர் இலண்டனின் உள்ள மேஃபேர் மையத்தில் உள்ள ஒரு தனிப்பட்ட சர்வதேச விருந்தோம்பல் நிறுவனமான மார்லன் அபெலா உணவக கழகத்தின் (MARC) நிறுவனர் மற்றும் தலைவர் ஆவார். இவரது தந்தை ஆல்பர்ட் அபேலா, குழுமத்தின் ஒரு சமையலகத்துடன் கூடிய உணவகச்சேவை குழுமமான அபெலா குழுமத்தின் தலைவராகவும் ஆடம்பர ஓட்டல் உரிமையாளராகவும் இருந்தார். அவரது தாய், பார்பல், ஜேர்மன் ஆவார். கிராஸ், பிரான்சு மற்றும் மொனாக்கோ ஆகியவற்றில் ஏபெலா வளர்ந்தாா். பதினேழாம் வயதில் தனது தந்தையின் வணிகத்தில் ஈடுபடத் தொடங்கினார். 2001 இல், அதன் துணைச் செயல் தலைவரானார். அபேலா 2001 ஆம் ஆண்டில் மார்லன் அபெலா உணவக கழகத்தை (MARC) நிறுவினார். இந்நிறுவனம் மேஃபேரைத் தலைமையிடமாக உள்ளது. அபேலா அதன் தலைவராகப் பணியாற்றுகிறார்.

தனிப்பட்ட வாழ்க்கை
------------------

2011 இல் மார்லன் அபெலா நதியா அபேலாவைத் திருமணம் செய்து கொண்டார். அவர்களுக்கு இரு குழந்தைகள் உள்ளனர்.

மேற்கோள்கள்
-----------

1. ↑  John Walsh (September 2012). "Marlon Abela: 'Aged eight, I was fine dining'". *John Walsh*. I ndependent. 7 சூலை 2017 அன்று பார்க்கப்பட்டது.
**பரமஹம்ச ஓம்கார சுவாமிகள்** என்பவர் சென்னை மாவட்டம் கோடம்பாக்கத்தில் ஜீவ சமாதியடைந்துள்ள சித்தராவார்.

வாழ்க்கை வரலாறு
---------------

1921ம் ஆண்டு ஜூன் மாதம் 10ம் நாள் வெங்கடராஜூ - அஸ்தி சுப்பம்மா தம்பதியினருக்கு இரண்டாம் மகனாகப் பிறந்தார். இவர் திருத்தணிக்கு அருகே தும்மலசருவு கண்டிரிகா என்ற கிராமத்தில் பிறந்தார். இவரது இயற்பெயர் செல்லராஜூ என்பதாகும். 1940களில் மாநில அரசுப் பணி மற்றும் மத்திய அரசுப் பணியில் இருந்தார். அப்போது ஞானோதயம் என்ற வார்த்தை குருவைத் தேடி ஞானம் பெற தூண்டியது.

சண்முகாநந்தா எனும் குருவை கண்டு அவரிடம் சீடராக இருந்தார். குருவிடம் பிரணவ மந்திர உபதேசம் பெற்றார். 1949ம் ஆண்டு ஞானோதய மன்றத்தைத் தொடங்கினார். ஆங்கிலம், இந்தி, சமஸ்கிருதம், தெலுங்கு, தமிழ் ஆகியவற்றில் தேர்ச்சிப் பெற்றவர், இந்த மொழிகளில் தன்னுடைய அனுபவங்களையும் உபதேசங்களையும் நூல்களாக வெளியிட்டார். ஜீவ சமாதியடையும் நாளை மூன்று ஆண்டுகள் முன்பே அறிவித்தார். ஜீவ சமாதியடைய தமிழ அரசின் அனுமதியையும் பெற்றார். பின்பு அறிவித்தபடி 1967ம் ஆண்டு ஜனவரி மாதம் 11ம் நாள் அமாவாசையன்று அதிகாலை மூன்று மணிக்கு சமாதியடைந்தார்.

சித்தர் ஜீவ சமாதி
-----------------

இவரது சமாதி கோடம்பாக்கத்தில் சாமியார் மடம் பேருந்து நிறுத்தத்தின் அருகே டாக்டர் சுப்பராயன் நகரில் முதல் தெருவில் உள்ளது. இதனை ஞானோதய ஆலயம் என்று அழைக்கின்றனர்.

ஆதாரங்கள்
---------

1. 1 2 3 4 5  சித்தர்கள் அறிவோம்: ஞானம் என்னும் ஜோதி﻿- பரமஹம்ச ஓம்கார சுவாமிகள் எஸ்.ஆர். விவேகானந்தம்﻿﻿﻿﻿﻿ தி இந்து
பரமபதம்
தாயம் உருட்டும் சோழி, 5 விழுந்துள்ளது
**பரமபதம் (ஏணியும் பாம்பும்)** ஒரு பாரம்பரிய பலகை விளையாட்டு. இரண்டுக்கு மேற்பட்டோர் விளையாடும் இவ்விளையாட்டில் பலகை சதுரக் கட்டங்களைக் கொண்டதாக இருக்கும். பொதுவாக 8\*8, 10\*10, 12\*12 எண்ணிக்கையில் சதுரக் கட்டங்கள் இருக்கும். சில கட்டங்களை ஏணிகளும், பாம்புகளும் இணைக்கும். ஏணிகள், பாம்புகளின் எண்ணிக்கை, அமைப்பு போன்றவையும் பலகைக்குப் பலகை வேறுபடலாம்.

வரலாறு
------

இவ் விளையாட்டு பண்டைய இந்தியாவில் கி.மு இரண்டாம் நூற்றாண்டளவில் விளையாடப்பட்டது. 1892 அளவில் இங்கிலாந்தில் அறிமுகமானது. இவ்விளையாட்டு நல்வினைகளதும், தீவினைகளதும் பெறுபேறுகளைக் குழந்தைகளுக்கு விளக்குவதாக அறிமுகம் செய்யப்பட்டிருக்கலாம்.

வைகுண்ட ஏகாதசி
--------------

வைகுண்ட ஏகாதசியன்று இரவு முழுவதும் கண்விழித்திருக்கும் பொருட்டு இவ்விளையாட்டை பெரும்பாண்மையான வைணவர்கள் விடியும் வரை விளையாடுவர். பாவம் செய்பவர்கள் வாழ்வில் கீழே இறங்குவர் என்பதையும், புண்ணியம் செய்தால் திருமாலின் வைகுண்டத்தை எளிதாக அடையலாம் என்ற கருத்தை வலியுறுத்தும் பொருட்டு இவ்விளையாட்டு அன்று வைணவர்களால் விளையாடப்படுகின்றது.

விளையாடும் முறை
---------------

தாயக்கட்டையை உருட்டுவதன் மூலம் காய்களை நகர்த்துவதாக இவ்விளையாட்டு அமைகிறது. இரண்டு முதல் பலர் விளையாடலாம். இதனை விளையாட சிறப்புத் தேர்ச்சிகள் எதுவும் வேண்டியதில்லை. பொதுவாக தொடங்குவதற்கு ஒருவர் "1" இனைத் தாயக்கட்டையில் பெற வேண்டியிருக்கும். பின்னர் மாறிமாறித் தாயக்கட்டைகளை உருட்டிக் கிடைக்கும் எண்ணிக்கைகேற்ப காய் நகர்த்தப்படும். ஏணியின் அடியை அடையும் காய் ஏணியின் உச்சிக்கும் பாம்பின் வாயை அடையும் காய் பாம்பின் வாலுக்கும் செல்லும். இந்தத் தடைகளைத் தாண்டி கடைசிக் கட்டத்தை அடையும் காய் வெற்றியடையும்.

மேற்கோள்கள்
-----------

1. ↑  "Chutes and Ladders". *boardgamegeek*. 1 June 2020 அன்று பார்க்கப்பட்டது.
2. ↑  Pritchard, D.B. (1994), "Snakes and Ladders", *The Family Book of Games*, Brockhampton Press, p. 162, ISBN 1-86019-021-9
| *மார்பு* |
| --- |
|  |
| மார்புக் கூடு |
|  |
| மார்பின் உள்ளுறுப்புகளைக் காட்டும் படம் |
|
| இலத்தீன் | *தோரக்சு* |
|
|
|
|
|
|
|
|
|

**மார்பு** அல்லது **நெஞ்சு** *(கிரேக்க மொழி: θώραξ, இலத்தீன்:* Thorax*, வார்ப்புரு:Lang-ea)* என்பது மனிதன் மற்றும் இதர விலங்கினங்களின் உடல்கூற்றிலுள்ள ஒரு பாகம் ஆகும். இது சில நேரங்களில் **தோரக்சு** என்றும் அழைக்கப்படுகிறது.

மார்பின் அமைப்பு
----------------

மார்பு கழுத்துக்கும் வயிற்றுக்கும் இடைப்பட்ட பகுதியில் அமைந்துள்ளது. முக்கிய உள்ளுறுப்புகளைக் காக்கும் பொருட்டு மார்பெலும்புகள் மற்றும் தோள்பட்டை எலும்புகளுடன் பிணைக்கப்பட்டு கூடு போன்ற அமைப்பில் உள்ளது. மார்புப் பகுதியையும் வயிற்றுக் குழியையும் பிரிக்கும் பகுதியாக பிறிமென்றகடு காணப்படுகிறது.

மார்பு கீழ்காணும் உள்ளுறுப்புகளை உள்ளடக்கியது:

* இதயம்
* நுரையீரல்
* கீழ்கழுத்துச் சுரப்பி (தைமசுச் சுரப்பி)

இவற்றை எலும்புகள், மார்புத் தசைகள் மற்றும் தோல் கொண்ட அமைப்பு மூடியுள்ளது.  

புறத்தோற்றத்தில் ஆண்களுக்கு மார்புத் தசைகளும் மார்புக் காம்புகளும் உள்ளன, பெண்களுக்கு பால் சுரப்பிகளும், மார்புக் காம்புகளும் உள்ளன.

 மனித மார்புக் கூட்டினைக் *(மார்பெலும்புகளைக்)* காட்டும் ஊடுகதிர்ப் படம்

மார்பு சார்ந்த நோய்கள்
----------------------

மனிதனில் மார்பு சார்ந்த நோய்களில் முக்கியமானது மார்புவலி அல்லது நெஞ்சுவலி ஆகும். மார்பகப் புற்று நோய் பெண்களைப் பாதிக்கும் முக்கிய நோய் ஆக உள்ளது
**மார்த்தாண்டம் பொறியியல் மற்றும் தொழில்நுட்ப கல்லூரி** **(Marthandam College of Engineering and Technology)** என்பது தமிழ்நாட்டின், கன்னியாகுமரி மாவட்டம், மார்த்தாண்டம், குட்டக்குழியில் அமைந்துள்ள ஒரு பொறியியல் கல்லூரி ஆகும். இது 20006 செப்டம்பரில் நிறுவப்பட்டது. மார்தண்டம் பொறியியல் மற்றும் தொழில்நுட்பக் கல்லூரியானது மார்தண்டம் கல்வி மற்றும் அறக்கட்டளை உறுப்பினர்களின் முயற்சியினால் உருவாக்கப்பட்டது. இந்த கல்லூரிக்கு அகில இந்திய தொழில்நுட்ப கல்வி கவுன்சில் ( ஏ.ஐ.சி.டி.இ ) ஒப்புதல் அளித்துள்ளது. மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது.

கல்வித் திட்டங்கள்
------------------

**மார்த்தாண்டம் பொறியியல் மற்றும் தொழில்நுட்பக் கல்லூரி**  பின்வரும் திட்டங்களை வழங்குகிறது 

**இளநிலை பட்டப்படிப்புகள்**

* பி.இ - குடிசார் பொறியியல்
* பி.இ - இயந்திரப் பொறியியல்
* பி.இ - மின் மற்றும் மின்னணுவியல் பொறியியல்
* பி.இ - எலெக்ட்ரானிக்ஸ் மற்றும் தொடர்பியல் பொறியியல்
* பி.இ - கணினி அறிவியல் மற்றும் பொறியியல்
* பி.டெக் - தகவல் தொழில்நுட்பம்

**முதுகலை பட்டப்படிப்புகள்**

* எம்.இ - கணினி அறிவியல் மற்றும் பொறியியல்
* எம்.இ - ஆற்றல் மின்னணுவியல் மற்றும் செயலிகள்
* எம்.இ - பேரளவு ஒருங்கிணைச் சுற்று வடிவமைப்பு

அமைவிடம்
--------

இந்த கல்லூரியானது தமிழ்நாட்டின், கன்னியாகுமரி மாவட்டம் மார்த்தாண்டம் நகரில் இருந்து 6 கிலோமீட்டர் தொலைவில் உள்ள குட்டக்குழி கிராமத்தில் அமைந்துள்ளது. இக் கல்லூரி வளாகமானது திருவனந்தபுரம் மற்றும் நாகர்கோவில் இடையே அமைந்துள்ளது. கல்லூரி வளாகமானது இறைவிபுதூர்கடை, சுவாமியார் மடம், ஆற்றூர், குலசேகரம், அருமனை, திருவட்டாறு, முளகுமூடு, மார்த்தாண்டம் ஆகிய பகுதிகளுடன் சாலைவழியாக இணைக்ப்பட்டுள்ளது. இக்கல்லூரி திருவனந்தபுரம் சர்வதேச விமான நிலையத்தில் இருந்து 50.8 கிலோமீட்டர் தொலைவில் உள்ளது.  இந்த வளாகம் 15 ஏக்கர் நிலப்பரப்பில் உள்ளது. 

பரந்த பார்வையில் மார்த்தாண்டம் பொறியியல் மற்றும் தொழில்நுட்ப கல்லூரி.

வெளி இணைப்புகள்
---------------

* அதிகாரப்பூர்வ கல்லூரி வலைத்தளம்
* கன்னியாகுமரி மாவட்டத்தில் உள்ள கல்லூரிகள்
* அரிவல் பெரவாய் பரணிடப்பட்டது 2016-04-13 at the வந்தவழி இயந்திரம்
* வெற்றி என்பது எங்கள் வெகுமதி: தி இந்து பற்றிய கட்டுரை

குறிப்புகள்
-----------

1. ↑  "Courses in MACET". 2018-05-08 அன்று மூலம் பரணிடப்பட்டது. 2019-09-06 அன்று பார்க்கப்பட்டது.
2. ↑  "MACET".
3. ↑  "How to reach MACET".
4. ↑  "Distance of MACET".
**செவன் இயர்ஸ் இன் திபெத்** (seven years in Tibet) இத்திரைப்படம் அதே பெயரில் 1957ல் வெளிவந்த புத்தகத்தினை அடிப்படையாக கொண்டு எடுக்கப்பட்ட திரைப்படமாகவும் அதே சமயத்தில் ஹெயின்ரிச் ஹாரெரின் வாழ்க்கை வரலாற்றுக் குறிப்புமாகும்.

வகை
---

வரலாற்றுப்படம் / காதல்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

ஆஸ்திரியர்களான ஹாரெரும் அவரது நண்பருமான பீட்டர் ஆவ்ப்சினைட்டரும் இமாயலய மலைத்தொடரின் உச்சியினை அடையவிரும்பி இமயம் நோக்கி பயணிக்கின்றனர். அம்மலையின் உச்சியினை தொடாத வண்ணம் இருக்கையில் பிரித்தானிய அரசால் கைது செய்யப்படுகின்றனர். அதே சமயம் ஹெயின்ரிச் ஹாரெருக்கு அவரின் மனைவி அனுப்பிய கடிதத்தில் வேறொருவரை தான் மணம் செய்து கொள்வதாக ஓர் இடியினை அவர் தலையில் போட்டார். சிறிது காலத்திற்குப் பின்னர் ஹெயின்ரிச் ஹாரெர் மற்றும் பீட்டர் ஆவ்ப்சினைட்டரும் சிறையிலிருந்து வட இந்தியாவிற்குத் தப்பியோடுகின்றனர். இதற்கிடையில் பிரியும் இருவரும் இந்தியாவிலும் பிரித்தானிய அரசின் ஆட்சி என்று தெரிந்த பின்னால் சந்திக்கும் இவர்கள் திபெத்தில் புதியதொரு வாழ்வினை வாழ்கின்றனர். அங்கு 14 ஆம் தலாய் லாமாவின் நல்லாதரவைப் பெறும் இவர்களால் புத்தரின் கொள்கைகளின் மகிமைகளை அறிய முடிகின்றது. பின்னர் அங்கு ஏற்படும் சீனாவின் கம்யூனிச படையெடுப்பு காரணமாக சுமார் ஒரு மில்லியன் திபெத்திய மக்கள் அழித்தொழிக்கப்பட்டது வரலாறு. போர் ஓய்ந்தது மேலும் மன்னர் பதவியை 14ஆம் தலை லாமா பெறுகின்றார். ஆஸ்திரியாவிலிருக்கும் தனது மகனைக் காண்பதற்காக அங்கிருந்து விடை பெறுகின்றார் ஹெயின்ரிச் ஹாரெர்.

துணுக்குகள்
-----------

* இத்திரைப் படத்தில் தங்களைக் கொடூரமானவர்கள் என வர்ணனை செய்துள்ளதாகக் கூறிக்கொள்ளும் சீன அரசு இத்திரைப்படத்தில் நடித்த பிராட் பிட் மற்றும் டேவிட் தியூவ்லிஸ் ஆகிய நடிகர்கள் சீனாவிற்குள் நுழையவே கூடாதென சட்டம் இயற்றியமை குறிப்பிடத்தக்கது.

நூல் வெளியீடு
**பரமசு**  (Paramus) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 27.246 சதுர கிலோ மீற்றர் பரப்பளவைக் கொண்டுள்ளது. இதில் 27.117 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.129 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 26,342 ஆகும். பரமசு நகரத்தின் மக்கள் தொகை அடர்த்தி ஒரு கிலோ மீற்றருக்கு 971.4 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**கே.பி. சதீசு சந்திரன்** (*K. P. Satheesh Chandran*) என்பவர் ஒரு இந்திய அரசியல்வாதி ஆவார். இவர் கேரளா மாநிலத்தின் காசர்கோடு மக்களவைத் தொகுதியிலிருந்து இந்திய பொதுவுடமைக் கட்சி (இடதுசாரி) கட்சியின் சார்பாக தேர்ந்தெடுக்கப்பட்டார். இந்திய பொதுத் தேர்தல் 2019 ஆம் ஆண்டு காசர்கோடு தொகுதியின் வேட்பாளராக போட்டியிட்டார். கேரள சட்டசபைக்கு சட்டமன்ற உறுப்பினராக 1996 ஆம் ஆண்டு முதல் 2001 ஆம் ஆண்டு வரை பணியாற்றினார். இவர் பொருளாதாரம் மற்றும் வரலாறு பாடங்களில் பட்டம் பெற்றவர். இந்திய மாணவர் சங்கம் வழியாக அரசியலுக்கு வந்தார்.
சந்திரன் மடப்பள்ளி அரசு கல்லூரின் மாணவர் சங்கத்தின் செயலாளர் , துணை செயலாளராக 1984 ஆம் ஆண்டு முதல், செயலாளராக 1985 ஆம் ஆண்டு முதல் 1991 ஆம் ஆண்டு வரையும், இந்திய சனநாயக வாலிபர் சங்கம் காசர்கோடு மாவட்டக் குழுத் தலைவர், மாநில துணைத் தலைவராகவும் மற்றும் மத்திய செயற்குழு உறுப்பினராக 1991 ஆண்டு முதல், இந்திய பொதுவுடமைக் கட்சி (இடதுசாரி)காசர்கோடு மாவட்ட உறுப்பினர் மற்றும் செயலாளர் போன்ற பல்வேறு பதவிகளை வகித்தார்.

கே. கே. கோவிந்தன் நம்பியார் மற்றும் திருமதி. குஞ்சு லட்சுமிக்கும் பாட்டினாவின்  நீலேசுவரம் என்னும் ஊரில் 1957 ஆம் ஆண்டு நவம்பர் 23 ஆம் தேதி பிறந்தார்.

மேற்கோள்கள்
-----------

1. ↑  "K.P.Sateesh Chandran winner in Trikaripur, Kerala Assembly Elections 1996: LIVE Results & Latest News: Election Dates, Polling Schedule, Election Results & Live Election Updates". *Latestly* (ஆங்கிலம்). 2019-03-25 அன்று பார்க்கப்பட்டது.
2. 1 2  "Members - Kerala Legislature". *www.niyamasabha.org*. 2019-03-25 அன்று பார்க்கப்பட்டது.
**பேகம்பூர் பெரிய பள்ளிவாசல்** (*Begumpur Mosque*, *Begumpur Big Mosque*), திண்டுக்கலிலுள்ள பேகம்பூரில் அமைந்துள்ளது. இது திண்டுக்கலிலுள்ள பழமையான பள்ளிவாசல். முகலாய கட்டிடப்பாணியில் ஐதர் அலியால் கட்டப்பட்டது.

வரலாறு
------

முன்பு திண்டுக்கல் திப்பு சுல்தானின் தந்தை ஹைதர் அலியின் முக்கியமான படைத் தளங்களில் ஒன்று. ஹைதர் அலி அவர்களின் இளைய சகோதரி, அமீருன்னிசா பேகம் ஆவார். அமீருன்னிசா பேகத்தின் கணவர் மிர்சா அலிக்கான் (Mirza ali khan) ஆவார். அமீருன்னிசா பேகம் கி.பி.1772 ல் திண்டுக்கல்லில் மரணமடைந்தார்.அவர் திண்டுக்கல் பெரிய பள்ளி வாசலில் அடக்கம் செய்யப்பட்டுள்ளார். அமீருன்னிசா பேகம் பெயரால் இந்த பகுதி பேகம்பூர் என்று அழைக்கப்படுகிறது. மைசூர் மன்னர் ஐதர் அலி திண்டுக்கல் நகரில் 3 பள்ளிவாசல்கள் கட்டினார். அவற்றில் மிகப்பெரியதுதான் இந்த பேகம்பூர் பெரிய பள்ளிவாசல் ஆகும்.

அமைப்பு
-------

### மைதானம்

பேகம்பூர் பெரிய பள்ளிவாசல் பெரிய மைதானத்தை கொண்டது. மைதானத்திற்கு மூன்று நுழைவாயில்கள் கொண்டது. கிழக்கு நோக்கிய நுழைவாயில் முதன்மை நுழைவாயிலாகும். முதன்மை நுழைவாயில் வழியாக உள்ளே மைதானத்தில் அமீருன்னிசா பேகத்தின் தர்கா உள்ளது. மைதானத்தின் மேற்கு நோக்கிய நுழைவாயில் அடக்கத்தலம் (கபர்ஸ்தான்) செல்லும் நுழைவாயிலாகும். தெற்கு நுழைவாயில் பகுதியில் பேகம்பூர் அஞ்சல் அலுவலகம் பள்ளிவாசலின் இடத்தில் இயங்கி வருகிறது. மைதானத்தில் பள்ளிவாசல் கட்டிடத்தின் நுழைவாயில் அருகே தப்லீக் ஜமாத் தமிழ்நாடு தலைமை மர்கஸ் இயங்கிவருகிறது.

### பள்ளிவாசல்

பள்ளிவாசலின் முன் பகுதியில் திறந்த வெளிப்பகுதி உள்ளது. அதனுள் பெரிய தொழுகை இடம் அமைந்துள்ளது. பள்ளிவாசல் 2 மினார்களும் ஒரு குவிமாடமும் கொண்டது.

கலாச்சாரம்
----------

இப்பள்ளிவாசலில் ரமலான், பக்ரீத் போன்ற தினங்களில் சிறப்பு தொழுகை மைதானத்தில் நடைபெறும். வாரம்தோறும் வெள்ளிக்கிழமை ஜும்ஆ சிறப்பு தொழுகை நடைபெறும். இசுலாமிய கடமையான ஐவேளைத் தொழுகைகளையும் நடைபெறுகிறது. அமீருன்னிசா பேகம் தர்காவிற்கு வருடந்தோறும் உரூஸ் நடைபெறும்.

மேற்கோள்கள்
-----------

1. 1 2  Saqaf, Syed Muthahar (13 June 2013). "Honour for a monarch". The Hindu.. பார்த்த நாள்: 7 February 2016.
2. ↑  Begumpur map
3. ↑  இந்திய விடுதலைப் போரில் இசுலாமியப் பெண்கள்
4. ↑   தி இந்து
5. 1 2  "Tourism in Dindigul". Dindigul District Administration. 2011. 7 February 2016 அன்று பார்க்கப்பட்டது.
6. ↑  "Prayer Times, Salat Timetable". *IslamicFinder.org*. 2017-02-26 அன்று பார்க்கப்பட்டது.
7. ↑  "Special prayers, rallies mark Ramzan festivities in Ramnad and Dindigul". Ramanathapuram: The Hindu. 19 July 2015.. பார்த்த நாள்: 7 February 2016.
**பேச்சுச் சந்தம்** *(Sprung rythm)* இயற்கைப் பேச்சின் தாளத்தைப் பின்பற்றுவதற்காக வடிவமைக்கப்பட்ட ஒரு கவிதைத் தாளமாகும். இதை அறிமுக படுத்தியவர் ஜெரார்டு மேன்லி ஆப்கின்சு ஆவார். அதுமுதல் அடியை வலியுறுத்தப்படும் அடிகளில் இருந்து அழுத்தி உச்சரிக்க வேண்டியவை குறிகளால் சுட்டப்பட்டு, வலியுறுத்தப்படாத அடிகளாக பிற தொடர்ந்து வரும் எனக் கூறினார். இவர் இதை ஆங்கிலப் பேச்சுக் கவிதையில் இருந்து புதிதாகக் கண்டுபிடித்தார். பிரித்தானியக் கவிஞர் ஜெரார்டு மேன்லி ஆப்கின்சு, முந்தைய காலத்தில் நாட்டுப்புறப் பாடல்களில் அமைந்த இயற்கைப் பேச்சின் கவிதைத் தாளத்தை மீள வடிவமைத்தார்.அவர் கடுமையாய் உச்சரிக்கப்பட வேண்டியவைகளை குறிப்பிடுவதற்கு சுட்டிக்காட்டுதலில் குறியெழுத்து (acute e.g. á ) வழிமுறைகளைப் பயன்படுத்தினார். இதில் இவர் அசையின் இயல்பான நேரத்தை உச்சரிக்கும் அசை சார்ந்த நேரமாக மாற்றினார். சில திறனாய்வாளர்கள் அவர் வெறுமனே கலப்பு, ஒழுங்கற்ற அடியை வடிவமைத்துள்ளார் என்று கண்டித்தனர்.

மேற்கோள்கள்
-----------

1. ↑   Schneider, E. W. (June 1965). "Sprung Rhythm: A Chapter in the Evolution of Nineteenth-Century Verse". PMLA. 80 (3): 237–253.
**கிருஷ்ணா யாதவ்** (Krishna Yadav) இந்தியாவைச் சேர்ந்த ஓர் தொழிலதிபர் ஆவார். தில்லியில் உள்ள கிருஷி விக்யான் கேந்திராவில் (பண்ணை அறிவியல் மையம்) பயிற்சி பெற்ற பிறகு ஊறுகாய் வணிகத்தை உருவாக்குவதில் இவர் வெற்றிப் பெற்றார். பல ஆண்டுகளாக, சாலையோரத்திலிருந்து ஊறுகாய் விற்பனையில் நான்கு வெவ்வேறு வணிக முயற்சிகளாக்கி தனது வருடாந்திர வருவாயை 40 மில்லியன் ரூபாயாக உயர்த்தினார். இவருக்கு 2016 ஆம் ஆண்டில் நாரி சக்தி விருது வழங்கப்பட்டது.

வாழ்க்கை
--------

இவருக்கு முறையான பள்ளிக் கல்வி இல்லை.  இவர் பயிர்களைத் தேர்ந்தெடுத்து வளர்ந்தார், கணவரின் கார் வணிகம் தோல்வியடைந்தபோது, இவர்கள் புலந்த்சகரில் தங்கள் வீட்டை விற்க வேண்டியிருந்தது. இவர்கள் தில்லிக்குச் சென்று காய்கறி விவசாயம் செய்தார்கள். ஆனால் விற்பனை கடினமாக இருந்தது. பின்னர் இவர் ஊறுகாய் வணிகத்தில் கவனம் செலுத்துவதற்காக  தில்லியின் உஜ்வா கிராமத்தில் உள்ள கிருஷி விக்யான் கேந்திரத்தில் பயிற்சி பெற்றார்.

தொழில்
------

2002 ஆம் ஆண்டில் இவர் ஊறுகாய் தயாரிக்கத் தொடங்கினார்.  ஆரம்பத்தில் அவற்றை மளிகைக் கடைகளில் விற்க முடியவில்லை. எனவே இவரது கணவர் அவற்றை சாலையின் ஓரத்தில் விற்றார். அதே நேரத்தில் இவர் தனது குழந்தைகளுடன் சேர்ந்து அவற்றை உற்பத்தி செய்தார்.  2013 ஆம் ஆண்டளவில், இவர் 150 வகையான ஊறுகாய்களை விற்பனை செய்து வந்தார். 2016 ஆம் ஆண்டில் இவர் 200 டன் உணவுப் பொருட்களை விற்பனை செய்ததாகக் கூறப்பட்டது. இவரது முயற்சிகள் கிராமப்புறங்களில் வேலைவாய்ப்பை உருவாக்கியுள்ளன.  இவரும் இவரது கணவர் ஜி.எஸ். யாதவும் நஜாப்கரில் ஒரு கடையைத் திறந்துள்ளனர்.  இவர் நான்கு வெவ்வேறு வணிக முயற்சிகளைக் கொண்டிருப்பதாகவும் இவரது வருடாந்திர வருவாய் 40 மில்லியன் ரூபாய் என்றும் கூறப்படுகிறது.

விருது
------

2016 ஆம் ஆண்டில், பெண்கள் மற்றும் குழந்தைகள் மேம்பாட்டு அமைச்சகத்தால் சர்வதேச மகளிர் தினத்தன்று நாரி சக்தி விருது பெற இவர் பரிந்துரைக்கப்பட்டார்.  இந்த விருதை புதுதில்லியில் உள்ள குடியரசுத் தலைவர் இல்லத்தில் பிரணப் முகர்ஜி வழங்கினார். இவருடன் சேர்ந்த்து மேலும் பதினான்கு பெண்களுக்கும் ஏழு நிறுவனங்களும் ஒரே நாளில் அவர்களின் சாதனைகள் மற்றும் பங்களிப்புகளுக்காக கௌரவிக்கப்பட்டன.

மேற்கோள்கள்
-----------

1. ↑  "Ms. Krishna Yadav - #NariShakti Puraskar 2015 Awardee in Individual category". *Ministry of WCD on Twitter*. 8 March 2018. 19 February 2021 அன்று பார்க்கப்பட்டது.
2. 1 2 3  Kapoor, Shivani. "inspiring story of Krishna Yadav who became a millionaire by selling pickles on the road | How Krishna Yadav became a millionaire by selling pickles on the road, today the mistress of four companies, turnover more than 4 crores - NewsBust.in". *NewsBust India* (ஆங்கிலம்). 19 February 2021 அன்று பார்க்கப்பட்டது.
3. 1 2 3  "President honored ex-trainee of KVK with Nari Shakti Puraskar- 2015". *Indian Council of Agricultural Research (Ministry of Agriculture and Farmers Welfare)*. 8 March 2016. 16 February 2021 அன்று பார்க்கப்பட்டது.
4. ↑  "Antyodaya Krishi Puraskar awardee Krishna Yadav and her husband GS..." *Getty Images* (ஆங்கிலம்). 19 February 2021 அன்று பார்க்கப்பட்டது.
5. ↑  "Give women freedom to exercise choices at home, workplace: President Pranab Mukherjee". *The Economic Times*. 8 March 2016. .
**ஸ்ரீஜா சேஷாத்ரி** (பிறப்பு 15 ஆகஸ்ட் 1997), ஒரு இந்திய சதுரங்க விளையாட்டு வீரர் ஆவார். பிடே அமைப்பு, ஜூலை 2019 இல் பெண் கிராண்ட்மாஸ்டர் என்ற பட்டத்தை இவருக்கு வழங்கியது.

சதுரங்க வாழ்க்கை
----------------

ஸ்ரீஜா 2017 இல் பெண் சர்வதேச மாஸ்டர் பட்டத்தை பெற்றார். அவர் தனது முதல் பெண் கிராண்ட்மாஸ்டர் நெறியை டிசம்பர் 2016 இல் மும்பையில் நடந்த 2 வது மும்பை சர்வதேசசதுரங்க போட்டியில் பெற்றார். அடுத்து மார்ச் 2017 இல் ஷார்ஜாவில் நடந்த முதுநிலை சர்வதேச செஸ் சாம்பியன்ஷிப்பில், அவர் தனது இரண்டாவது பெண் கிராண்ட்மாஸ்டர் நெறிமுறையைப் பெற்றார். ஸ்ரீஜா தனது மூன்றாவது மற்றும் இறுதி நெறிமுறையை ஜூன் 2019 இல் மும்பையில் நடந்த மேயர் கோப்பை சர்வதேச திறந்த சதுரங்க போட்டியில் அடைந்தார். அவருக்கு ஜூலை 2019 இல் அதிகாரப்பூர்வமாக பெண் கிராண்ட்மாஸ்டர் பட்டம் வழங்கப்பட்டது. 

ஸ்ரீஜா ஜூன் 2018 இல் மும்பையில் உள்ள ஏக்கர்ஸ் கிளப்பில் நடந்த மகளிர் கிராண்ட்மாஸ்டர் செஸ் சாம்பியன்ஷிப்பில் மூன்றாவது இடத்தைப் பிடித்தார்.  ஜூன் 2019 இல் மும்பையில் நடந்த மேயர் கிளப் சதுரங்க போட்டியில் ஒரு சர்வதேச மாஸ்டர் (ஐ.எம்.) நெறி முறையை அவர் பெற்றார்.  அவர் ஜூலை 2019 இல் தமிழ்நாடு, காரைக்குடியில் நடைபெற்ற 46 வது தேசிய மகளிர்சதுரங்க சாம்பியன்ஷிப்பில் பதினொரு சுற்றுகளில் மொத்தம் எட்டு புள்ளிகளைப் பெற்று ஆறாவது இடத்தைப் பிடித்தார்.

மேலும் பார்க்க
--------------

* இந்திய சதுரங்க வீரர்களின் பட்டியல்
* இந்தியாவில் சதுரங்கம்

குறிப்புகள்
-----------

1. ↑  "Title Application" (PDF). *fide.com*. FIDE. 31 January 2021 அன்று பார்க்கப்பட்டது.
2. ↑  "Title Application" (PDF). *fide.com*. FIDE. 31 January 2021 அன்று பார்க்கப்பட்டது.
3. ↑  "Mongolia’s Batkhuyag Munguntuul wins women’s chess championship, Srija Seshadri finishes third". .
4. ↑  "GM Amonatov emerges champion in Mayor Club chess tournament". .
5. ↑  "Bhakti Kulkarni retains national chess title". .

வெளி இணைப்புகள்
---------------

* Srija Seshadri rating card at பன்னாட்டு சதுரங்கக் கூட்டமைப்பு
**ஸ்ரீ வெங்கடேஸ்வர பக்தி அலைவரிசை** (**எஸ்.வி.பி.சி டிவி** )*(Sri Venkateswara Bhakthi Channel (SVBC TV)* ( தெலுங்கு: శ్రీ వేంకటేశ్వర భక్తి ఛానల్ ) என்பது திருமலை திருப்பதி தேவஸ்தானத்தின் முன்னோடி பக்தி சேனலாகும். இந்தியாவின் ஆந்திராவின் திருப்பதியிலிருந்து திருமலை திருப்பதி தேவஸ்தானங்களில் நிகழ்த்தப்படும் இந்து பக்தி நிகழ்ச்சிகள் மற்றும் பூஜைகளின் நேரடி ஒளிபரப்புகளை ஒளிபரப்ப அர்ப்பணிக்கப்பட்ட முதல் 24 மணி நேரச் செயற்கைக்கோள் தெலுங்கு பக்தி அலைவரிசை இதுவாகும்.

இந்த தொலைக்காட்சி அலைவரிசையானது இந்திய ஜனாதிபதி பிரதிபா பாட்டீல் அவர்களால் 2008ஆம் ஆண்டு ஜூலை 7ஆம் நாளன்று தொடங்கப்பட்டது. இதன் முக்கிய உள்ளடக்கமாக இந்து பக்தி ஒளிபரப்பாகும். இது திருமலை திருப்பதியில் நடைபெறும் தினசரி சடங்குகளை ஒளிபரப்புகிறது. இது ஸ்ரீ வெங்கடேஸ்வர பிரம்மோத்ஸவம் என்று அழைக்கப்படும் ஆண்டு விழாவையும் ஒளிபரப்புகிறது. இந்த அலைவரிசையினை மற்ற தென்னிந்திய மொழிகளுக்கும் விரிவுபடுத்த டி.டி.டி முடிவு செய்து, தற்பொழுது கன்னடம், தமிழ் மொழிகளிலும் ஒளிபரப்பிவருகிறது. 

இந்த அலைவரிசை, இதன் பக்தி தொலைக்காட்சி ஒளிபரப்பிற்காக 2009ல் 11 நந்தி தொலைக்காட்சி விருதுகளை வென்றது. இது இந்தியாவில் உள்ள அனைத்து கேபிள், டிஷ் மற்றும் ஐபிடிவி இயங்குதளங்களில் இலவசமாக ஒளிபரப்பக்கூடிய அலைவரிசையாக உள்ளது. இது அலைவரிசை இணையத்தில் நேரடியாகவும் ஒளிபரப்பப்படுகிறது.

**எஸ்.வி.பி.சி 2** எனும் இதன் அலைவரிசை தமிழ் மற்றும் கன்னட மொழிகளில் ஒளிபரப்பப்படுகிறது.

மேற்கோள்கள்
-----------

1. ↑  SVBC HeadQuarters
2. ↑  "SVBC Channel Launched". Chennai, India: Hindu. 7 April 2008. Archived from the original on 2008-04-10.. பார்த்த நாள்: 2008-04-07.
3. ↑  Audio Feeds
4. ↑  www.svbcttd.com

* பரணிடப்பட்டது 2008-04-10 at the வந்தவழி இயந்திரம்
* பரணிடப்பட்டது 2009-03-25 at the வந்தவழி இயந்திரம்
* 
* 
* TTD SVBC Channel online
**முகில்** என்கிற பெயரில் எழுதும் **ம. சிவசுப்பிரமணியன்** ஒரு தமிழ் எழுத்தாளர் ஆவார். மே 28, 1980ல் கோயமுத்தூரில் பிறந்த முகிலின் சொந்த ஊர் தூத்துக்குடி.

கணிப்பொறித் துறையில் பட்ட மேற்படிப்பை முடித்துவிட்டு, விகடன் மாணவர் நிருபராகவும், கல்கியில் பகுதி நேர நிருபராகவும் பணியாற்றினார். தற்போது நியூ ஹொரைசன் மீடியா நிறுவனத்தின் தமிழ் பிரிவில் முதன்மை துணை ஆசிரியராகப் பணிபுரிந்து வருகிறார்.

கல்கி, தினமணி கதிர், குங்குமம், ரிப்போர்ட்டர் போன்ற இதழ்களில் தொடர்ந்து எழுதும் முகில், நகைச்சுவை எழுத்தாளர்களுள் ஒருவர். தினமணி கதிரில் இரண்டு வருடங்களாக வெளிவந்த இவரது 'லொள்ளு தர்பார்' 'லொள் காப்பியம்' பத்திகள் வாசகர்கள் மத்தியில் மிகுந்த வரவேற்பைப் பெற்றவை.

குமுதம் ரிப்போர்ட்டர் இதழில் ‘அகம் புறம் அந்தப்புரம்' என்றொரு வரலாற்றுத் தொடரை எழுதிக் கொண்டிருக்கிறார். இது இந்திய சமசுதானங்களை ஆண்ட மகாராசாக்கள் பற்றிய தொடர் கடந்த ஓராண்டுக்கும் மேல் வெளிவந்து கொண்டிருக்கிறது.

இவரது நூல்கள்
-------------

1. துப்பாக்கி மொழி (இந்தியத் தீவிரவாத இயக்கங்கள் குறித்த ஆய்வு)
2. கண்ணீரும் புன்னகையும் (நடிகர் சந்திரபாபுவின் வாழ்க்கை)
3. லொள்ளு தர்பார் (நகைச்சுவைக் கட்டுரைகள்)
4. லொள் காப்பியம் (நகைச்சுவைக் கட்டுரைகள்)
5. ஸ்...! (அண்டார்டிகா: பயணம் - வரலாறு - வாழ்க்கை)
6. மும்பை: குற்றத் தலைநகரம்
7. யூதர்கள் : வரலாறும் வாழ்க்கையும்
8. அக்பர்
9. ஔரங்கசீப்
10. எம்.ஆர்.ராதாயணம் (நடிகர் எம்.ஆர்.ராதாவின் வாழ்க்கை)

வெளிவரவிருக்கும் நூல்கள்
------------------------

1. மெகல்லன்
2. செங்கிஸ்கான் (மங்கோலியப் பேரரசர் செங்கிஸ்கான் பற்றிய முதல் தமிழ் நூல்)

கவிதைகள்
--------

1. ஆ.. (கவிதைகள்)
2. ம்.. (கவிதைகள்)

வெளி இணைப்புகள்
---------------

* நியூ ஹொரைசன் மீடியா நிறுவனத் தளத்தில் ஆசிரியர் பற்றிய குறிப்பு பரணிடப்பட்டது 2009-01-05 at the வந்தவழி இயந்திரம்
* ம. சிவசுப்பிரமணியனின் வலைத்தளம்
* எம்.ஆர்.ராதாயணம்
[*தொடர்பிழந்த இணைப்பு*]
**பௌர்ணமி பூஜை** என்பது இந்து சமய கோயில்களிலும், இந்து சமயத்தினர் வீடுகளிலும் கடைபிடிக்கப்படும் விழாவாகும்.  இப்பூசையைச் செய்தால் மாங்கல்ய பாக்கியமும் (திருமணம்), மாங்கல்யம் நிலைக்கும் (கணவன் உயிருடனுடம் நலமுடனும் இருப்பான்) எனவும் நம்பப்படுகிறது. இந்து சமயத்தில் இன்றும் நிலவுகின்ற இயற்கை வழிபாடுகளில் இந்த பௌர்ணமி பூசையும் ஒன்றாகும். இந்நாளில் சந்திரனிலிருந்து அதிகப்படியான வெளிச்சம் பூமிக்கு கிடைக்கிறது. இந்த காரணத்தினால் பௌர்ணமி நாட்களில் இரவுகளை மக்கள் கொண்டாடியுள்ளார்கள். அருகிலிருக்கும் நீர்நிலைகளின் கரைகளில் சென்று பொழுதினை கூடி ஒன்றாக கழிப்பதிலும், வீடுகளிலிருந்து வெளிவந்து மக்கள் கூடி கொண்டாடவும் இந்த வெளிச்சம் பயன்பட்டுள்ளது. பண்டைய வழிபாட்டின் நீட்சியாக இன்றும் இந்து சமயத்தினர் இந்த விழாவினை கொண்டாடுகிறார்கள்.

பௌர்ணமி விரதம்
--------------

பௌர்ணமி நாளில் காலையில் எழுந்ததிலிருந்து உண்ணா நோம்பிருந்து, பௌர்ணமியை பூசையை முடித்த பின்பு உண்ணுதலை பௌர்ணமி விரதம் என்கிறார்கள். வருடத்திற்கு 12 நாட்கள் இவ்வாறு பௌர்ணமி விரதம் இருக்க நேரிடும்.

தமிழ்மாதங்களும் பௌர்ணமியும்
---------------------------

தமிழ்மாதங்கள் ஒவ்வொன்றில் பௌர்ணமி வருகையில் பல்வேறு விழாக்கள் கொண்டாடப்படுகின்றன. பொதுவாக தமிழ்மாதங்களில் வருகின்ற பௌர்ணமி சில நட்சத்திர நாட்களில் வருமென கணிக்கப்பட்டுள்ளது. இந்தக் கணிப்பு சில நேரங்களில் தவறுகிறது. 

* சித்திரை மாதம் - சித்திரை நட்சத்திரம்
* வைகாசி மாதம் - விசாக நட்சத்திரம்
* ஆனி மாதம் - மூல நட்சத்திரம்
* ஆடி மாதம் - உத்திராட நட்சத்திரம்
* ஆவணி மாதம் - அவிட்ட நட்சத்திரம்
* புரட்டாசி மாதம் - பூரட்டாதி நட்சத்திரம்
* ஐப்பசி மாதம் - அசுவினி நட்சத்திரம்
* கார்த்திகை மாதம் - கிருத்திகை நட்சத்திரம்
* மார்கழி மாதம் - மிருகசீரிஷம்/ திருவாதிரை நட்சத்திரம்
* தை மாதம் - பூச நட்சத்திரம்
* மாசி மாதம் - மக நட்சத்திரம்
* பங்குனி மாதம் - உத்திரம் நட்சத்திரம்

திருவிழாக்கள்
-------------

* சித்திரை மாதம் - சித்ரா பௌர்ணமி
* வைகாசி மாதம் - வைகாசி விசாகம்
* ஆனி மாதம் - சாவித்திரி விரதம்
* ஆடி மாதம் - சாவித்திரி விரதம், கோபத்ம விரதம்
* ஆவணி மாதம் - ரட்சா பந்தனம் ஆவணி அவிட்டம்
* புரட்டாசி மாதம் - உமாமகேஸ்வர விரதம்
* ஐப்பசி மாதம் - சிவாலயங்களில் அன்னாபிஷேக விழா
* கார்த்திகை மாதம் - கார்த்திகை தீபத் திருவிழா
* மார்கழி மாதம் - திருவாதிரை விரதம்
* தை மாதம் - தைப்பூசம்
* மாசி மாதம் - மாசி மகம்
* பங்குனி மாதம் - பங்குனி உத்திரம்

ஆதாரங்கள்
---------

1. ↑  "Dinakaran - பூரண வளம் தரும் பௌர்ணமி பூஜை". 2015-01-23 அன்று மூலம் பரணிடப்பட்டது. 2016-07-31 அன்று பார்க்கப்பட்டது.